als_Latn dik_Latn sag_Latn
Dy gola në dy ndeshje ndaj të njëjtit kundërshtar, Laçit, një në kampionat dhe një tjetër në Kupën e Shqipërisë. Nuk mund të kishte një start më të mirë për Dorian Bylykbashin në eksperiencën e dytë me fanellën e kuqe dhe si për koicidencë, në fund të sezonit 2005 – 2006, para se të transferohej në Ukrainë te Krivbasi, 35-vjeçari i kishte realizuar 5 gola të njëjtit ekip.
“Ndoshta mund të jetë edhe koicidencë, por rëndësi ka që golat e mi t’i shërbejnë objektivave të Partizanit”.
Golat ndaj kurbinasve janë përgjigjja e duhur për ata që e konsideronin të përfunduar epokën e elbasanasit, që batutat i ka në majë të gjuhës, sigurisht në momentin e përshtatshëm.
“Skeptikëve unë u flas me gola dhe me formën e time. Unë futbollin do ta lë vetëm kur të shoh se ka ardhur momenti për t’i thënë mjaft. Ndoshta mund t’i var këpucët në gozhdë kur të mbush 70 vjeç. Vendi i titullarit? Nuk e kam njohur stolin që kur kam qenë fëmijë”.
Megjithatë përsa i përket kualifikimit në gjymsëfinale të Kupës së Shqipërisë, Bylykbashi bën modestin.
“Unë e shoh mundësinë e kualifikimit 50-50, shpresoj që të kualifikohemi ne në gjysmëfinale”.
Nga fanella me numrin 10, të cilën e la 8 vjet e gjysmë më parë, tek ajo më numër 70. Për elbasanasin është thjesht një kombinim numrash që i sjellin fat.
“Është çështje kombinimi numrash. Mua më pëlqen numri 10, 7 apo 17″.
Sfida e radhës e të kuqve është ajo me Skëndërbeun në Niko Dovana, por 35-vjeçarit nuk i pëlqen ta konsiderojë vendimtare për titullin.
“Cfarëdo rezultati të prodhojnë kjo sfidë, çështja e titullit do të jetë e hapur. Por unë mund t’ju them se me 99% fiton Partizani”. / Super Sport
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn